Qers de çarçewa operasyonê vera HDPyî de polîsanê tirkî seatanê serê sibayî de eşt xeylêk keyeyan  ser.  Ame vatene de derheqê 19 kesan de qerarê destbendkerdişî esto.
Seretiş de Hemşaredara Qersî Şevîne Alaca, Hemserekê HDPyî yê Bajarî Cengîz Anli, hetkarê hemşaredaran û endamê Meclîsê Pêroyî yê Bajarî zî tede xeylêk kesî ameyî destbendkerdene.
Kesê ke ameyî destbendkerdene nameyê înan wina yê. Hemşaredara Qersî Şevîne Alaca, Hemserekê HDPyî yê Bajarî Cengîz Anli, hetkarê hemşaredaran Muazzez Çagritekinci, Fahrettin Kaya, Kaya Naki, Suat Bayhan, Hamit Taşdelen, Reis Baykız, Zorba Başkurtlu, Bulent Agbaba, Şengule Erkmen, rojnamegere Sevda Manduz.
